12.1.2022
SL
Uradni list Evropske unije
C 15/61 sreda, 19. maj 2021
8.
meni, da bi bilo treba klasifikacijo različnih vrst vodika določiti na podlagi neodvisne, znanstveno utemeljene ocene, ne več na podlagi splošno uporabljene metode, ki temelji na barvi; meni, da bi morala tovrstna klasifikacija temeljiti na emisijah toplogrednih plinov v življenjskem ciklu celotnega procesa proizvodnje vodika in celotnega procesa njegovega prenosa, a hkrati bi morala upoštevati tudi pregledna in zanesljiva merila trajnostnosti v skladu z načeli krožnega gospodarstva ter temeljiti na povprečnih in standardnih vrednostih po kategorijah, kot so cilji trajnostne rabe in zaščite virov, ravnanje z odpadki in večja uporaba surovin in sekundarnih surovin, preprečevanje in nadzorovanje onesnaževanja ter nenazadnje varstvo in obnova biotske raznovrstnosti in ekosistemov;
9. ugotavlja, da med različnimi opredelitvami čistega vodika, ki jih uporabljajo različni akterji, kot sta Komisija in Evropska zveza za čisti vodik, obstajajo razlike, kar povzroča zmedo in kar bi bilo treba preprečiti; v zvezi s tem poudarja, da je treba popolnoma nedvoumno opredeliti razliko med obnovljivim in nizkoogljičnim vodikom (17); poleg tega ugotavlja, da bi to postalo še bolj jasno, če ne bi uporabljali dveh imen za isto kategorijo vodika, in sicer „obnovljivi“ in „čisti“, kot ju je predlagala Komisija, in v zvezi s tem poudarja, da je izraz „obnovljivi vodik“ za to kategorijo vodika najbolj objektivna in znanstveno utemeljena izbira;
10. poudarja, da so nujno potrebni evropski in mednarodni standardi in certificiranje; poleg tega ugotavlja, da bi bilo treba razmisliti o uvedbi potrdil o izvoru, ki bi bila usklajena z nacionalnimi registri, da bi zagotovili, da bi se lahko proizvodnja obnovljivega vodika pravočasno povečala, da bi lahko potrošniki zavestno izbrali trajnostne rešitve in da bi čim bolj zmanjšali tveganje nasedlih naložb;
11. poudarja, da mora sistem standardizacije temeljiti na celostnem pristopu in ga je treba uporabljati tudi za uvoženi vodik; poziva Komisijo, naj v sklopu revizije direktive o spodbujanju uporabe energije iz obnovljivih virov uvede regulativni okvir za certificiranje in sledenje vodiku v EU, pri čemer naj upošteva njegov odtis toplogrednih plinov vzdolž celotne vrednostne verige, tudi pri prenosu, da bi spodbudila tudi naložbe v zadostno dodatno proizvodnjo električne energije iz obnovljivih virov; prav tako poziva Komisijo, naj čim prej v letu 2021 predloži regulativni okvir za vodik, s katerim bo poskrbela za njegovo standardizacijo, certificiranje, potrdila o izvoru in označevanje ter omogočila trgovanje z njim v vseh državah članicah, ter naj izkoristi prihodnji pregled sistema EU za trgovanje z emisijami in preuči, katere spremembe so potrebne za sprostitev vsega potenciala vodika za prispevanje k podnebnim ciljem EU, pri čemer naj upošteva tveganja selitve virov CO2;
12. poudarja, da bi bila klasifikacija različnih vrst vodika med drugim namenjena obveščanju potrošnikov in da njen namen ni preprečiti širjenja uporabe vodika na splošno; ugotavlja, da obstoječi sistem potrdil o izvoru električne energije iz obnovljivih virov doslej ni privedel do ustreznih naložb v dodatne zmogljivosti; zato poudarja, kako pomembno je nadgraditi smernice o pogojih in merilih, da se zmogljivosti za proizvodnjo z obnovljivimi viri ne bodo štele dvojno;
13. je trdno prepričan, da je to, da javnost sprejme ekonomijo vodika, ključnega pomena za njeno uspešno vzpostavitev; zato poudarja, kako pomembni so sodelovanje javnosti in deležnikov ter evropski varnostni in tehnični standardi za vodik, pa tudi to, da se pri visokokakovostnih rešitvah na osnovi vodika ti standardi upoštevajo; nadalje poudarja, da je treba varnostne protokole glede uporabe vodika v sektorjih povpraševanja nenehno posodabljati; zato zahteva, da se po vsej EU promovirajo primeri dobre prakse in varnost vodika;
Povečanje proizvodnje vodika
14. poudarja, da je treba za dobro in predvidljivo delovanje notranjega trga vodika odpraviti regulativne ovire, Komisija pa bi morala hitro predložiti skladen, integriran in celovit regulativni okvir za trg vodika, ki bi moral biti usklajen z drugo ustrezno zakonodajo in povsem skladen z načeli sorazmernosti, subsidiarnosti in boljšega pravnega urejanja, vključno
(17)
Pojem „nizkoogljični vodik“ po mnenju Komisije vključuje vodik iz fosilnih goriv z zajemanjem ogljika in vodik na osnovi električne energije, pri čemer so njegove emisije toplogrednih plinov v življenjskem ciklu veliko manjše od tistih, ki nastanejo s sedanjimi metodami proizvodnje vodika.